Μιτς Μίτσελ

Ο **Τζον Ρόναλντ «Μιτς» Μίτσελ** (, 9 Ιουλίου 1946 - 12 Νοεμβρίου 2008) ήταν Άγγλος ντράμερ, γνωστός ως μέλος του ροκ συγκροτήματος The Jimi Hendrix Experience.

## Βιογραφία
Ο Μίτσελ γεννήθηκε στο Λονδίνο το 1946. Όταν βρισκόταν σε εφηβική ηλικία πρωταγωνίστησε στο παιδικό τηλεοπτικό πρόγραμμα "*Jennings and Derbyshire*", όπως και στην ταινία "*Bottoms Up*" του 1960. Ξεκίνησε να εργάζεται σε κατάστημα με μουσικά όργανα και έμαθε να παίζει ντραμς, με πρώτο του συγκρότημα τους Frankie Reid and the Casuals, όταν βρισκόταν σε ηλικία δεκαπέντε ετών. Ακολούθησαν αρκετά συγκροτήματα και το 1964 εντάχθηκε ως προσωρινός ντράμερ των The Who, για να αντικατασταθεί από τον Κιθ Μουν.

Τον Οκτώβριο του 1966, ο Μίτσελ έκανε οντισιόν για να γίνει μέλος των Experience του Τζίμι Χέντριξ. Μαζί τους κυκλοφόρησε το "*[[Are You Experienced?]]*" τον Μάιο του 1967, ακολουθούμενο από το "**'", επτά μήνες αργότερα. Τα δύο άλμπουμ ανέβηκαν στο Top-5 και στις δύο πλευρές του [[Ατλαντικός Ωκεανός|Ατλαντικού]], ενώ το "''[[Electric Ladyland]]''" έναν χρόνο αργότερα ανέβηκε στην κορυφή του [[Billboard]] στις [[Ηνωμένες Πολιτείες]]. Εκτός από τα τύμπανα, ο Μίτσελ έκανε πρώτα φωνητικά στο "''Little Miss Strange''" από τον τρίτο τους δίσκο και δεύτερα φωνητικά γενικότερα, ενώ έπαιξε και γκλόκενσπίγκελ στο τραγούδι "''Little Wing''". Παρέμεινε στο συγκρότημα μέχρι το φθινόπωρο του [[1969]], όταν και αποχώρησε λίγο μετά την ιστορική τους εμφάνιση στο [[φεστιβάλ Γούντστοκ|φεστιβάλ του Γούντστοκ]].

[[Αρχείο:Jimi Hendrix & Mitch Mitchell.png|left|190px|thumb|Ο Τζίμι Χέντριξ και ο Μιτς Μίτσελ]]
Τον [[Φεβρουάριος|Φεβρουάριο]] του [[1970]], οι Experience επανενώθηκαν, κάτι που ανακοινώθηκε έναν μήνα αργότερα από τον Μάικλ Τζέφερι, μάνατζερ του συγκροτήματος, σε συνέντευξη του στο περιοδικό "Rolling Stone". Τελικά, την θέση του μπασίστα πήρε ο [[Μπίλι Κοξ]] και όχι ο [[Νόελ Ρέντινγκ]] και το συγκρότημα περιόδευσε στην [[Ευρώπη]] μετά από απαίτηση του μάνατζερ και προς απογοήτευση του Χέντριξ. Στις [[18 Σεπτεμβρίου]] [[1970]], ο Χέντριξ πέθανε και το συγκρότημα διαλύθηκε.

Μετά τον θάνατο του Χέντριξ, ο Μίτσελ έκανε την παραγωγή στους δίσκους "''[[The Cry of Love]]''" και "''[[Rainbow Bridge]]''" μαζί με τον [[Έντι Κρέιμερ]]. Το [[1972]], συνεργάστηκε με τους κιθαρίστες Μάικ Πινέρα και Έιπριλ Λότον στους [[Ramatam]], κυκλοφορώντας το ομώνυμο άλμπουμ τους με μικρή επιτυχία, ενώ περιόδευσαν ανοίγοντας τις εμφανίσεις των [[Emerson, Lake and Palmer]].

Στα μέσα της [[Δεκαετία 1970|δεκαετίας του '70]], ο Μίτσελ αντιμετώπιζε οικονομικά προβλήματα και έχασε τα δικαιώματα από μεγάλο μέρος των ηχογραφήσεων του με τους Experience. Αναγκάστηκε να πουλήσει και το υπόλοιπο μερίδιο του έναντι 200.000 [[δολάριο ΗΠΑ|δολαρίων]], ενώ το [[1974]] έκανε οντισιόν για τους Wings του [[Πωλ ΜακΚάρτνεϋ]] αλλά δεν πήρε την θέση.

Στη συνέχεια, αποσύρθηκε από την μουσική βιομηχανία, ηχογραφώντας περιστασιακά σε δίσκους σχετικούς με την μουσική του [[Τζίμι Χέντριξ]]. Το [[2005]], το περιοδικό "Rolling Stone" τον κατέταξε 23ο στην λίστα του με τους εκατό καλύτερους ντράμερ όλων των εποχών.

Το [[2008]], ο Μίτσελ συμμετείχε στην περιοδεία "Experience Hendrix Tour", περνώντας από 18 πόλεις των [[ΗΠΑ]] σε διάστημα ενός μηνός. Πέντε ημέρες μετά το τέλος της περιοδείας, ο Μίτσελ πέθανε στον ύπνο του, στις [[12 Νοεμβρίου]] του [[2008]], στο ξενοδοχείο "Benson" του [[Πόρτλαντ (Όρεγκον)|Πόρτλαντ]]. Η ταφή του πραγματοποιήθηκε στο [[Σιάτλ]].

== Δισκογραφία ==
=== Ως μέλος των The Jimi Hendrix Experience ===
* ''[[Are You Experienced?]]'' (1967)
* **' (1968)
* *[[Electric Ladyland]]* (1968)
* *[[The Cry of Love]]* (1971)
* *[[Rainbow Bridge]]* (1971)
* *[[War Heroes (άλμπουμ)|War Heroes]]* (1972)
* *[[Live at Woodstock]]* (1999)
* *[[Valleys of Neptune]]* (2010)
* *[[People, Hell & Angels]]* (2013)
### Άλλες συμμετοχές
* Martha Velez – Fiends and Angels (1969)
* Ramatam – Ramatam (1972)
* Roger Chapman – Mail Order Magic (1980)
* Greg Parker – Black Dog (1986)
* Junior Brown- Long Walk Back (1998)
* Bruce Cameron- Midnight Daydream (1999)

## Παραπομπές


## Πηγές
* Mitch Mitchell | Biography | AllMusic
* Hendrix drummer Mitch Mitchell dies in Portland hotel room
* Mitch Mitchell - Telegraph
* Rolling Stone: 100 Greatest Drummers of All Time - Ranker

## Εξωτερικοί σύνδεσμοι
* 

Κατηγορία:Άγγλοι μουσικοί
Κατηγορία:Ντράμερς
Κατηγορία:Ροκ μουσικοί